कायथा

कायथा (Kaytha) भारत के मध्य प्रदेश राज्य के उज्जैन ज़िले में स्थित एक गाँव और पुरातत्व स्थल है। यह उज्जैन से लगभग 25 किमी  पूर्व दिशा में चम्बल नदी की सहायक नदी काली सिन्ध नदी के दाहिने तट पर काली मिट्टी के मैदान में स्थित है।"Inde du Nord: Madhya Pradesh et Chhattisgarh ," Lonely Planet, 2016, ISBN 9782816159172"Tourism in the Economy of Madhya Pradesh," Rajiv Dube, Daya Publishing House, 1987, ISBN 9788170350293

 पुरातत्व स्थल 
कायथा पुरास्थल की खोज का श्रेय विष्णु श्रीधर वाकणकर को जाता है, जिन्होंने इस पुरास्थल को सन् 1964 ई. में खोज निकाला था। कायथा के टीले पर ताम्रपाषाण युग से लेकर गुहाकाल तक के स्तर मिले हैं। कायथा को प्राचीन 'कपित्थक' माना जाता है, जिसका उल्लेख प्रसिद्ध ज्योतिषाचार्य वराहमिहिर ने अपने प्रसिद्ध ग्रन्थ 'बृहज्जातक' में अपने जन्मस्थान के रूप में किया है। आजकल कायथा के टीले के अधिकतर भाग पर बस्ती बसी हुई है, इस कारण बहुत कम स्थान उत्खनन के लिए उपलब्ध हो पाता है।

 इन्हें भी देखें 
 उज्जैन ज़िला

 सन्दर्भ 

श्रेणी:मध्य प्रदेश के गाँव
श्रेणी:उज्जैन ज़िला
श्रेणी:उज्जैन ज़िले के गाँव
श्रेणी:मध्य प्रदेश में पुरातत्व स्थल
श्रेणी:मालवा का इतिहास